Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 113

4. Az általános üzenetek tematikái A központi üzenetekhez kapcsolódóan a KS idõszakában két általános üzenet-tematika különül el: A) Az Európai Unió értékei B) A magyar csatlakozás indokai és hatásai, Magyarország értékei E két általános üzenet-tematika a lehetõségek, a felkészülés és a jövõ központi üzenetének aspektusait bontják ki. Egyfelõl megmutatják az EU-tagság érdekeken és érveken nyugvó értékeit. Másfelõl bemutatják a magyar csatlakozás motivációit és várt hatásait, Magyarország hozzájárulását a közösséghez az érintettség és érzelmi azonosulás tudatosításával. 2002/151/II. szám 4.1. Az Európai Unió értékei Az Európai Unió céljait, eredményeit, fejlõdését és mûködését bemutató tájékoztatás az EU alapértékeinek, továbbá létrehozása, mûködése motivációinak ismertetésére épül. Ennek megfelelõen az alábbi felsorolás nem a fõ ágazati politikák részletes tematikus ismertetésére szolgál, hanem a kommunikálandó fõ értékelemeket emeli ki. Az üzenetek mélyebb kibontását, részletes információkká való átfordítását — a négyirányú decentralizáció (VII—X. fejezetek) útmutatásai alapján — a stratégia végrehajtása során, a konkrét kommunikációs tevékenységben kell elvégezni. — „Az EU egységes piac” A kommunikációban az Európai Unió közérthetõ meghatározása szükséges. Az Európai Unió egységes piac. Ez fõ értéke, létrehozásának és mûködtetésének meghatározó oka, minden egyéb célt átható lényege, ami nem jelent mást, mint a „négy szabadság” (áruk, szolgáltatások, tõke és személyek) tagállamok közötti szabad áramlásának biztosítását. A kommunikációnak kiemelt figyelmet kell fordítania arra, hogy az EU mûködésének fõ célja a belsõ piaci viszonyok kialakítása a tagállamok között. Az egységes piac mûködését konkrét példákon keresztül kell szemléltetni, abból a célból, hogy az állampolgárok számára világossá váljon, hogy az egységes piac nem elvont gazdasági fogalom, hanem mindennapjaikat a csatlakozás elõtt és után egyaránt közvetlenül érintõ, befolyásoló keret. Arra kell törekedni, hogy az EU-ról elsõ helyen ez a meghatározás, és ne az EU „pénzeszsák jellege” jelenjen meg a magyar állampolgárok számára is. Az egységes piac ismertetésének együtt kell járnia az egységes piacból az állampolgárok számára keletkezõ többletjogok és új lehetõségek, ugyanakkor az ezzel járó magas követelmények, normák bemutatásával. Emellett arra is fel kell hívni a figyelmet — elsõsorban a szakmai körök számára — hogy az egységes piac növekvõ gazdasági versenyt és kihívásokat is jelent. — „Az európai kultúra: egység a sokféleségben” Az EU mottója (Unity in Diversity) alapján be kell mutatni, hogy az EU alapértéke a nemzeti identitás, a nemzeti kultúra megõrzése, európai szinten történõ kiterjesztése, a különbözõségek révén nyerhetõ gazdagodás. A kisállamok számára az EU nem a feloldódást, hanem éppen ellenkezõleg, a jobb érvényesülést, a nemzeti érdekek magasabb szinten, regionális egységben történõ képviseletét teszi lehetõvé. A multikulturalizmust mindig a nemzeti identitás megõrzésével, a tolerancia érvényesülésével párhuzamosan kell megjeleníteni. Az európai identitás nem a nemzeti identitás felváltója, alternatívája, hanem azzal párhuzamosan létezik, a két identitás egymást erõsítõ hatású. Az egyén identitása az egységes Európában a következõ, egymásra épülõ földrajzi szinteken jelenik meg: kisközösség, régió, ország, eurorégió, Európa. Az EU közös külpolitikáján keresztül a kisállamok is beleszólást nyernek a világpolitika alakításába. — „Az EU eszmék és érdekek közössége” Az EU a tagállamok eszme- és érdekközössége. Erre épül az intézményrendszer, és ebbõl fakad a döntéshozatal jellege és a konszenzuskeresõ vitakultúra is. Hangsúlyozni kell az európai eszmék (különösen az európai egységgondolat) létét, érvényesülését, az európai politika alakításában játszott szerepét. Az EU döntéshozatala mindig arra törekszik, hogy a lehetõ legkevesebb érdeket sértse. Éppen ezért fáradtságos, hosszú folyamat a közösségi döntéshozatal, ami mindig a kompromisszumokra épül. — „Az EU a demokrácia új színtere” A demokrácia európai szinten is mûködik. Az EU állampolgárai ma már jelentõs beleszólással bírnak az európai parlamenti választásokon keresztül az EU döntéshozatalába. Az Unió tehát nemcsak egységes piac, hanem folytonosan fejlõdõ, regionális politikai egység is. — „Az EU csökkenti a térségi egyenlõtlenségeket” A gazdasági és szociális kohézió az EU egyik alapértéke. Be kell mutatni, hogy az Unió kiemelt feladatának tartja az elmaradott, hátrányos helyzetû vagy hanyatló térségek, országok felemelkedésének, felzárkózásának támogatását. Az ilyenfajta támogatások kihasználásához azonban a régió aktivitása is feltétlenül szükséges. Ugyanakkor hiteles képet kell adni a strukturális fejlesztési tevékenység mértékérõl és lehetõségeirõl a „csodavárási hangulat” elkerülése érdekében. Ebben az eddigi EU-tapasztalatok konkrétumainak, tényeinek, trendjeinek ismertetése segít. Jól ismert példák mutathatók be a tagállamokban lezajlott fejlesztésekrõl, de azt is hangsúlyozni kell, hogy az elõcsatlakozási alapokon keresztül már Magyarországon is jelentõs fejlesztésekhez járult hozzá az Unió. Ezek megsokszorozódására lehet számítani, de a kommunikációs stratégiának hangsúlyoznia kell, hogy a támogatások nem automatikusak, azokat csak sikeres pályázatokkal, jó projektekkel lehet elnyerni. — „Az EU esélyt ad a lemaradóknak” Az EU egyrészt a lemaradó, hátrányos helyzetû régiókat, országokat támogatja, másrészt számos egyéb szociális, környezetvédelmi, oktatási, kulturális programja van, amely segíti a felzárkózást, a hátrányos helyzet felszámolását (például munkanélküliség elleni átképzési programok, környezetvédelmi beruházások, nõk egyenjogúságát támogató programok stb. révén). 2002/151/II. szám — „Az EU biztonságot nyújt tagjainak” Az EU mûködésében fontos elem a biztonsági tényezõ. A szoros európai integráció fórumot teremt a nézeteltérések békés mederbe terelésére. Így végleg lehetetlenné teszi a tagállamok közötti háborúkat és megszünteti a nemzeti konfliktusokat is a tagországok között. — „A közös fellépés javítja a közbiztonságot” A bel- és igazságügyi együttmûködés javítja a tagállamok belsõ biztonságát. A közbiztonság ellen ható modern veszélyekkel (például szervezett bûnözés, terrorizmus, ellenõrizetlen migráció, kábítószer-kereskedelem) szemben a tagállamok közösen hatékonyabban tudnak fellépni (például a megfelelõ információs technikával biztosított külsõ határokkal, a rendõrségek közötti szoros együttmûködéssel stb.). — „Az EU támogatja a vidéket” Az EU mezõgazdasági politikájában egyre nagyobb hangsúlyt kap a vidék, a vidéken élõk érvényesülési lehetõségeinek javítása. A mezõgazdasági támogatásokon túl egyre fontosabb cél az alternatív vidéki gazdasági lehetõségek kialakítása (például a falusi turizmus növelése, biogazdálkodás fejlesztése). Emellett két tényezõ hangsúlyozására kell törekedni: anyagi biztonság, támogatás a mezõgazdasági termelõknek és a vidék népességének; valamint minõségi élelmiszer a fogyasztónak. Ugyanakkor fel kell hívni a figyelmet arra, hogy a támogatások elnyerése csak az uniós minõségi követelmények betartásával lehetséges. — „Az EU célja több és jobb minõségû munkahely teremtése, a munkavállalók helyzetének javítása” Az EU-ban erõs a társadalmi szolidaritás. Központi érték a szociális Európa és a munkahelyek védelme. Az EU az utóbbi idõben komoly erõfeszítéseket tett egy „szociálisabb” és „jobban foglalkoztatott” Európáért. Be kell mutatni azokat a szociális elveket és értékeket, amelyek az EU-ban általános sztenderdekké váltak, és amelyeket minden állampolgár, minden munkavállaló egyformán élvez az egész Unióban. Az EU egyik fõ célkitûzése a munkanélküliség elleni küzdelem a tagállamok összefogásával. — „Közös fellépés, tisztább környezet” Környezeti biztonság az EU-ban: Az EU környezetvédelmi politikájának fõ célkitûzése az állampolgárok számára egészségesebb életkörülmények teremtése. Az EU által támasztott szigorú környezeti követelmények a levegõ, a víz, a természet, a lakóhelyek környezetének védelméért, tisztaságáért az európai polgárok és a globálisan fenntartható fejlõdés érdekében születnek. — „Gyors és minõségi közlekedés” Az EU fejleszti az átfogó európai közlekedési hálózatot. Az áruk és személyek szabad áramlásának kulcsa az átfogó európai közlekedési útvonalak, a Transz-Európai Hálózatok megteremtése. Ez az állampolgárok számára gyorsabb, színvonalasabb közúti, vasúti és légi közlekedést tesz lehetõvé, és a határok megszûnését a gyakorlatban is kihasználhatóvá teszi. Európa jelenlegi peremvidékeinek összekapcsolása a centrummal kiemelten a magyar állampolgárok érdekeit szolgáló célkitûzés. — „Minõségi áruk és szolgáltatások” Az EU fellép a minõségi termék- és szolgáltatáskínálat érdekében. Az egységes termékszabványok, a szolgáltatás liberalizáció, a fogyasztóvédelem mind olyan tevékenységek, amelyek célja, hogy az állampolgárok minél magasabb minõségû termékekhez és szolgáltatásokhoz jussanak, minél olcsóbban. — „Közös pénz, pénzügyi stabilitás” Az EU ma már valutaunió, amely pénzügyi szabályozóin keresztül stabilitást biztosít tagjai számára. A valutaunió mérete önmagában is hozzájárul a pénzügyi biztonsághoz. Ráadásul az EU és tagjai versenyképesebbé válnak a globális gazdaságban. Eközben az euró segítségével leomlanak a határok, az utazási akadályok, így az integráció a hétköznapi élet minden területén kézzelfoghatóvá válik. — „Az EU folyamatosan fejlõdik” A bõvítés az EU fejlõdésének új szakasza. Az EU-n belüli, az integrációval kapcsolatos társadalmi viták érvanyagának megismertetése e területen azért fontos, hogy a csatlakozást követõen Magyarország és a magyar társadalom minél zökkenõmentesebben tudjon integrálódni az Unióba. A csatlakozás elõtt pedig így hatékonyabban összehangolható a magyarországi belsõ és a külsõ kommunikációs stratégia. A kommunikációs stratégiának be kell mutatnia az EU napirendjén lévõ legfontosabb kérdéseket, és ösztönöznie kell a magyar állampolgárok véleményformálását e kérdésekben, amelyek a csatlakozással belsõ üggyé válnak. — „Az EU követelményeket támaszt tagországaival szemben” A közösségi célok érvényesítése érdekében az EU pontos elõírásokat fogalmaz meg tagjai számára. Ez maga a közösségi joganyag, amelyet minden tagállamnak a saját nemzeti jogába kell építenie és alkalmaznia. Az EU-elõírások nemcsak a nemzetgazdasági szinten, hanem az állampolgárok mindennapi életében is minden területen jelentkeznek (például a szigorú minõségügyi normák érvényesülése miatt). Ezek betartása, a megfelelés biztosítása közös érdek, ettõl mûködik a közös piac, ami az állampolgárok érdekeit szolgálja. 2002/151/II. szám 4.2. A magyar csatlakozás motivációi és hatásai A kommunikáció akkor szólítja meg sikeresen a magyar társadalmat, az egyes társadalmi csoportokat, egyéneket, ha a csatlakozás indokait (motivációs tényezõit), várt hatásait és az ezekbõl adódó feladatokat az érintettség (esélyek, lehetõségek, költségterhek, felkészülési feladatok) hangsúlyozásával sikerül bemutatni, és az állampolgárok érzelmileg is azonosulnak az uniós tagsággal. Ez úgy lehetséges, ha a kommunikációban az adott célcsoportokat közvetlenül érintõ információkat hangsúlyozzuk. Fontos üzenet, hogy az európai értékekkel történõ azonosulás, az európai identitás kialakulása nem a magyar identitás feloldódásával, hanem éppen ellenkezõleg, annak megerõsödésével jár. Az EU-kommunikációban a jövõ szempontjait hangsúlyosabban kell megjeleníteni. Jövõorientált kommunikációra van szükség. Az Európához tartozás motivációja mellett kiemelt hangsúlyt kell helyezni azokra az értékekre és érdekekre, amelyek az EU-ban megvannak. Ezek a modern, 21. századi Magyarország számára is kulcsfontosságúak. Emellett ki kell emelni azoknak a speciális magyar értékeknek a fontosságát, amelyekkel Magyarország csatlakozása gazdagítja és erõsíti majd az Uniót. A csatlakozás hatásainak minden megjelenési szintjén a kommunikációban érzékeltetni kell a hatások megjelenésének idõben elnyúló voltát, a csatlakozás folyamat jellegét. A kommunikációban be kell mutatni az EU-csatlakozásra való felkészülés, és a csatlakozásból származó személyes elõnyök és költségek közötti kapcsolatot. Az alábbiakban össznemzeti jellegû, minden állampolgárhoz szóló általános üzeneteket fogalmazzuk meg. Ezek — ugyanúgy, mint az EU alapértékeit bemutató üzenetek — értelmezési keretet adnak a csoportspecifikus üzeneteknek, információknak (lásd XI—XII. fejezet). — „Az EU-tagság rólad szól” A magyar csatlakozás indokainak és várt hatásainak kommunikációjában az egyének és csoportok közvetlen érintettségét és érdekeltségét kell hangsúlyozni. Az, hogy a tagság mindenkit érint, önmagában üzenet. Ennek tudatosítása során ugyanakkor ügyelni kell arra, hogy az a megfelelõ információk (az egyént, közösséget érõ hatások) ismertetésével vagy ezen információk elérhetõségének megadásával párosuljon, azaz ne kétségeket keltsen, hanem eloszlasson. — „Gazdagítjuk az EU-t” Magyarország nem csak kapni, hanem adni is fog az Európai Uniónak. Magyarország a második legnagyobb és a harmadik legnépesebb a csatlakozó országok közül. A csatlakozással megismertetjük Európával Magyarország kulturális, természeti és emberi értékeit. A magyar tehetség és kulturális hagyomány az Európai Uniót is gazdagítja. A magyar munkaerõ kreativitása, képzettsége érték az egyesült Európa számára. Természeti és épített környezetünk világszerte ismert — a Világörökség részét képezõ — objektumai Európa örökségének közös részei. Kulturális hagyományaink nem vesznek el az Unióban, hanem tovább színesítik azt. A magyar nemzeti identitást is erõsíteni fogja az a tény, hogy a magyar nyelv is az Európai Unió hivatalos nyelve lesz. — „Magyarország Európához tartozik: Hazaérünk” Magyarországot történelme, kultúrája, gazdasága, emberi kapcsolatai ezer éve Európához kötik. A csatlakozással Magyarország hazatér ebbe a közösségbe. A tagsággal megmutathatjuk értékeinket. A csatlakozás szorosabbá teszi az európai egységhez, identitáshoz való tartozásunkat, több lehetõséget kínál a magyar nemzeti kultúra, identitás megjelenítésére. Magyarország nemzeti értékei elismerést nyernek, megerõsödnek, ezáltal erõsödik a magyar identitás és a nemzeti büszkeség. — „Részt veszünk az európai döntésekben” A magyar nemzeti érdekeket európai szinten képviselhetjük. Magyarország egyenjogú partnerként vehet részt az uniós döntéshozatalban, Európa és a világ sorsának alakításában. Alakítóivá válunk azoknak a döntéseknek, amelyektõl — mivel Magyarországot sorsa, boldogulása Európához köti minden szállal — ma is függünk, de amelyeket ma nem tudunk befolyásolni. Magyarország a hozzá hasonló népességû országokkal (pl. Belgium, Portugália) azonos beleszólást kap az uniós döntésekbe. Magyarország nemzeti érdekeit közös európai ügyekké teheti, mivel a tagállamok érdekközösséget vállalva segítik egymást érdekeik megvalósításában. Az európai döntéshozatalba a magyar állampolgárok is beleszólhatnak az európai parlamenti választásokon való szavazatukkal. A megalapozott döntést segíti, hogy minden hivatalos EU-dokumentum magyarul is elérhetõ lesz. — „Magyarország ismertebbé, fontosabbá válik” Azáltal, hogy gazdagítjuk az EU-t, hogy értékeinket bevisszük az Unióba, továbbá hogy szavunk lesz a döntésekben, Magyarország tekintélye európai és világszinten is jelentõsen növekszik. Az EU mottója az „egység a sokféleségben” is igazolja, hogy a kisállamok számára az EU nem a feloldódást, hanem éppen ellenkezõleg a jobb érvényesülést, a nemzeti identitás erõsödését teszi lehetõvé. Ehhez hozzájárul, hogy minden tagország büszkén vállalhatja, hogy egy sikeres Unió részese. — „A magyar nemzet újraegyesül az Európai Unióban” Mint az EU tagja, a határon túl élõ magyarok érdekeit Magyarország nagyobb tekintéllyel, határozottabban fogja tudni képviselni. A határon túli magyarok az EU által támogatott közlekedési beruházások (pl. vasútfejlesztés, 2002/151/II. szám autópálya-építés) révén pedig fizikailag is közelebb kerülnek az anyaországhoz. Mivel a szomszédos államok közül Szlovákia és Szlovénia Magyarországgal együtt csatlakozik az EU-hoz, és néhány év múlva Románia is tag lehet, az Unión belül létrejöhet a magyarság nagy részének gazdasági, társadalmi és kulturális integrációja. Nem lesz határellen- õrzés, szabadon közlekedhetünk a szomszédos, magyarok lakta területekre. — „Egyedül nem megy” A csatlakozás döntõ jelentõségû Magyarország jövõbeli fejlõdése szempontjából. A globalizálódó világban az országok közötti egyre szorosabb regionális együttmûködés, az integráció az érvényesülés feltétele. Az Európai Unió a világ legfejlettebb, versenyképes integrációja, és a csatlakozással Magyarország ennek lehet része. — „Az alkalmazkodás Magyarország érdeke” A Magyarország által az EU-tagság érdekében átveendõ joganyag, eljárás, egyéb követelmények nem csupán a csatlakozás miatt szükségesek, nem csak azt szolgálják, hanem általában azok átvétele — a tagságtól függetlenül — egyébként is vitális érdeke Magyarországnak, hiszen ezek hozzájárulnak ahhoz, hogy fejlett, jólétben élõ állammá váljon. Az EU-s követelményeket idõvel akkor is át kellene vennünk, ha nem csatlakoznánk. Most azonban a belépés motivációs tényezõt biztosít, így hamarabb elérhetjük, amire egyébként is szükségünk van boldogulásunkhoz, sõt az EU még jelentõs támogatást is nyújt ehhez az alkalmazkodási folyamathoz. Az EU-csatlakozás a lezárása annak az átmeneti idõszaknak, amely a rendszerváltással kezdõdött. Ezzel egy fejlett ország kereteit megteremtettük. Ezen a szilárd alapon a tagság a nyugodt, biztos építkezést jelenti. — „A problémák megoldhatók” A csatlakozás során szembesülni fogunk nehéz helyzetekkel, feladatokkal, problémákkal. Ezek a csatlakozás alapvetõen pozitív folyamatának elkerülhetetlen velejárói. Magyarország azonban sokszor bizonyította már, hogy szembe tud nézni a problémákkal, és sikeresen megoldja azokat. — „A tagság az élet minden területére hatással van” Az EU-tagságból, illetve a tagságra való felkészülésbõl eredõ hatások szoros összefüggésben állnak a 4.1. pontban ismertetett EU-alapértékekkel: = Magyarország részese lesz az egységes piacnak. Az egységes piac hatása minden magyar állampolgár, fogyasztó és munkavállaló számára érzékelhetõ lesz (például a növekvõ termék- és szolgáltatásválaszték, növekvõ munkavállalási lehetõségek itthon és külföldön). = Az európai állampolgársággal minden magyar állampolgár többletjogokat élvez (például az EU-n belüli szabad letelepedés, tanulás, munkavállalás joga, a határok korlátozásmentes átjárhatósága). = A csatlakozás eredményeképpen Magyarország részesülhet az EU által nyújtott gazdasági és regionális támogatásokból. Ez lehetõvé teszi Magyarországnak az EU-átlaghoz való közelítését, az ország fejlesztését, a különbségek csökkentése, a belsõ kohézió növelése érdekében. = A csatlakozással csökken a nemzeti konfliktusok lehetõsége. Az EU Magyarország számára is fórumot teremt a közép- és kelet-európai régió országaival való problémák feloldására. Ugyanakkor az EU a tagjelöltek számára is feltételként szabja a konfliktusok elkerülését és a nemzeti kisebbségek jogainak betartását. = A csatlakozással Magyarország határai biztonságosabbá válnak, javul a külsõ határõrizet. Erõsödik a közbiztonság az európai szintû rendõri együttmûködés és a szervezett bûnözés (pl. kábítószer-kereskedelem, prostitúció) elleni közös fellépés eredményeképpen. = A csatlakozással támogatáshoz jut a magyar vidék. A csatlakozás anyagi biztonságot hozhat a mezõgazdasági termelõknek, hozzájárul a mezõgazdaság és a vidék modernizációjához, ugyanakkor értékeinek megõrzéséhez is. = A tagság a magyar állampolgárok számára szilárdabb szociális jogokat, jobb munkakörülményeket biztosít. Nõ a nõk esélyegyenlõsége, erõsödik a szociális párbeszéd, nõnek az érdekérvényesítési lehetõségek. = Az EU-tagság segíti Magyarországot a tisztább lakó- és munkakörnyezet, minõségi, fenntarthatóbb, jövõorientált életkörülmények kialakításában. Az EU magas környezetvédelmi normákat támaszt, de támogatja is azok feltételeinek megteremtését (például csatornázás, szennyvízelvezetõk, hulladékkezelõk építésével), hozzájárul a jövõ generációinak egészségéhez. = Az EU támogatja Magyarország bekapcsolását az európai közlekedési hálózatba, hozzá fog járulni a közúthálózat, a vasúthálózat és a repülõterek fejlesztéséhez. Ennek révén csökkennek a távolságok, közelebb kerülnek hozzánk Európa központi részei, Kelet- és Dél-Magyarország is közvetlenebbül kapcsolódhat be az európai vérkeringésbe. = A csatlakozást követõen néhány év múlva Magyarországon is bevezetik az eurót. Ez a magyar gazdaság számára pénzügyi stabilitást, az egyén és a család szintjén kiszámíthatóságot, az utazások alkalmával pedig könnyebbséget jelent. 2002/151/II. szám HARMADIK RÉSZ A VÉGREHAJTÁS FELTÉTELEI V. A KOMMUNIKÁCIÓS STRATÉGIA SZAKASZOLÁSA

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes